
Rezumat 


Primele traduceri ale Bibliei în limba română prezintă numeroase probleme în 
privinţa traducerii numelor proprii din textele sursă. Unele dintre acestea sînt 
rezolvate în text, altele pe marginea lui. În privinţa acestei clase nominale, glosele 
sau notele marginale dintr-un text manuscris din secolul al XVII-lea care conţine 
a doua traducere integrală a Vechiului Testament în limba română (manuscrisul 
românesc nr. 4389 de la Biblioteca Academiei Române) privesc raportul tex- 
tului tradus cu sursa principală (corectarea unor erori de traducere), cu sursele 


text biblic secundare (semnalarea unor realități denominative diferite de sursa principală) 
traducere şi cu norma lingvistică a textului tradus (adaptări morfologice sau lexicale, actua- 
glose lizări potrivit sistemului denominativ al limbii ţintă). Ne propunem să urmărim 
onomastică specificul problemelor legare de transpunerea în limba română a onomasticii 


biblice pe baza tratamentului acesteia în notele marginale din textul amintit 
şi să clarificám, în măsura posibilului, pe baza informaţiilor obţinute, unele as- 
pecte legate de sursele utilizate şi de modul în care traducătorul se raportează la 
acestea. 


1. Preliminarii 


Primele traduceri integrale ale Vechiului Testament în limba română si prima versiune românească inte- 
grală a Bibliei fac din secolul al XVII-lea o perioadă fastă a culturii române, atít din punctul de vedere al 
producţiei în sine (cultura română se racorda, astfel, la starea europeană de lucruri), cât si din cel al metodei 
utilizate în traducere. Primele versiuni româneşti ale textului creștin fundamental se caracterizează, astfel, 
prin utilizarea mai multor izvoare. Departe de a constitui reproduceri fidele ale unui singur original, 
ele indică efortul traducătorilor de a valorifica mai multe versiuni, cu scopul de a obţine un text, pe de 
o parte, cît mai limpede, pe de alta, cît mai acceptabil din punct de vedere canonic. Fiecare versiune 
biblică (fie ca vetero- sau nou-testamentară) se sprijină pe texte anterioare si pe surse multiple (Andriescu, 
1988, p. 14-17). Nicolae Spătarul Milescu, se arată în Cuvíntu înnainte cătră cititori (MS.45, 456'-457"), 
unde este invocată chiar prefata lui Milescu din manuscrisul său pierdut, a avut drept sursă principală 
un text grecesc (SEPT.), dar a folosit si alte surse: un text slavonesc (OsTR.)! si izvoare latinești; revizorul 
traducerii utilizează (este drept, constrîns de lipsa izvorului principal al lui Milescu) si o altă sursă grecească 
(sEPT.1653), iar pentru consemnarea locurilor paralele preia trimiterile biblice marginale din versiunea 
biblică slavonă. Traducátorul versiunii din Ms.4389 foloseşte, pe lîngă sursa principală (OsTR.), un text 
latinesc şi traducerea lui Milescu, aşa cum arată în Cuvínt înainte cătră cetitor, p. 1-2. 


* Adrese de corespondență: anamaria. gansac@gmail.com (AMG), madandronic gmail.com (MU). 

1 Cu privire la traducerea slavonească a Bibliei, vezi Thomson (1998). 

? Andriescu (1988, p. 15, 17) vorbeşte despre similitudinile dintre Palia de la Orăştie (PO) si versiunile biblice ulterioare: 
„Astfel de apropieri formale de Palia de la Orăștie, până la forțarea unor explicaţii, ne dovedesc, dacă mai era nevoie, că tra- 
ducátorii români de texte religioase din a doua jumătate a secolului al XVII-lea, întocmai ca înaintașii lor din prima jumătate 
şi din secolul anterior, își alcătuiau noile traduceri sprijinindu-se pe toate textele anterioare”. El are în vedere un context din 
Fac, 3, 8, care sună astfel: „Dumnezeu îmblă în rai la răcoare după amiadzădzi” (po), „Şi auziră glasul Domnului Dumnedzău 

1.1. Despre a doua traducere integrală a Vechiului Testament în limba română 


MS.4389 de la Biblioteca Academiei Române” contine textul Vechiului Testament tradus în limba română 
după textul slavonesc al Bibliei de la Ostrog, 1581 (OSTR.): „Iar totuși mai mult ne-am ţinut de izvodul 
cel slovenesc si de care am umblat mai aproape de dinsul" (Cuvínt înainte cătră cetitor, p. 2). Ca surse 
secundare, traducătorul a utilizat o versiune latină a Bibliei, Biblia ad vetustissima exemplaria castigata, 
tipărită la Antwerp, in 1565, sau o versiunea ulterioară (Andriescu, 1988, p. 14), iar pentru comparatia 
cu textul grecesc, traducerea (nerevizuită) realizată de Nicolae Spătarul Milescu (Ursu, 2003, p. 41). Re- 
feritor la ponderea în traducere a acestor surse, Cândea (1979, p. 132) consideră că „traducerea este copia 
românească a acestui model [i.e. osTR.], cu unele influenţe din manuscrisul spătarului”, criteriu de la care 
traducătorii „s-au abătut uneori”. Manuscrisul, descoperit în 1915 (Cândea, 1979, p. 107, nota 5), i-a 
fost atribuit lui Daniil Panoneanul pentru prima dată de Al. T. Dumitrescu în 1916 (Ursu, 2003, p. 30). 
Discutia a fost reluată de Ursu (2003), care a adus o serie de argumente întemeiate în acest sens. Tot Ursu 
(2003, p. 38) datează traducerea între 1665-1672 si copierea textului (el consideră, cu argumente, că ma- 
nuscrisul este autograf ) între 1673-1679. Cândea (1979, p. 131) propune aceeași dată pentru traducere. 
Textul integral al manuscrisului a fost publicat în transcriere interpretativă însoţită de facsimil în seria MLD 
(1988-2015). 

Relaţia dintre primele traduceri românești ale Vechiului Testament este limpede: Nicolae Spătarul 
Milescu a făcut prima traducere, care nu s-a păstrat; această traducere a fost utilizată (nu ştim în ce îm- 
prejurări) de Daniil Panoneanul (dacă acceptăm paternitatea propusă de Ursu, 2003) pentru versiunea 
din Ms.4389*. Versiunea revizuită (nu se ştie de cine; Ursu, 2003, p. 441, consideră că acest revizor a fost 
Mitropolitul Dosoftei, ipoteză încă insuficient explorată) a traducerii lui Milescu, păstrată în Ms.45, a fost 
supusă unei diortosiri si publicată în Biblia de la 1688 (vezi MLD). 


1.2. Notele marginale în primele traduceri româneşti ale Bibliei 


Primele traduceri ale Bibliei în limba română conţin pe marginea lor diverse indicaţii cu rol în rectificarea 
sau explicarea unor pasaje de text. Variantei textuale, reprezentînd textul tradus propriu-zis, îi sînt aduse, 
pe margine, observaţii referitoare la formă sau la conţinut, denumite, în literatura de specialitate, „glose” 
(Tepelea, 1963, p. 274; Şesan, 2002, p. 59; Gafton, 2005, p. 197) sau „note marginale” (Ursu, 2003, p. 32). 
În studiul de faţă considerăm cei doi termeni ca fiind sinonimi, renunţind la a face distincţie între notatiile 
care au rol explicativ, referitoare la conţinut (glosa este „o formă perfecționată de împlinire a textului în 
limba ţintă. Forme si structuri proprii acesteia se concentrează asupra cîte unui conţinut din limba sursă 
în scopul redării deslușite a respectivului conţinut [...]”, Gafton, 2005, p. 44) si celelalte (trimiteri biblice, 
indicaţii tipiconale etc.). În fond, rolul tuturor notatiilor marginale este acela de a completa textul, de a-l 
face inteligibil cititorului, de a directiona si optimiza receptarea lui. Acest procedeu al notatiilor marginale 
le-a servit, aşadar, traducătorilor la explicarea, traducerea sau substituirea unor termeni (culturali, doctri- 
nali, regionali etc.) mai puţin cunoscuţi și a unor cuvinte sau fragmente neclare, precum și la soluţionarea 
unor probleme legate de forma mesajului transmis (corecturi ortografice, completări, inversări de topică 
etc.). De asemenea, pe marginea textului au fost inserate variante de echivalare specifice diverselor surse 
utilizate în traducere. 

Tipologia notelor marginale în primele secole ale scrisului în limba română depinde de specificul 
fiecărui text în parte, de scopul traducătorului si de concepţia lui despre actul traducerii, de sursele utilizate, 
de cititorul căruia i se adresa. Roques (1908, p. xliii) identifica în Palia de la Orăştie (PO), prima traducere 
cunoscută în limba română a Genezei si Exodului, diverse tipuri de „notații marginale" sau „glose”, pe care 


imblindu în grădină in desară” (Ms.45), „Şi auziră glasul Domnului Dumnezeu umblind în raiu in deseará" (Ms.4389, care 
glosează marginal locutiunea £z deseará prin amiază). Această glosă este considerată de Andriescu o preluare grăbită a formei 
din PO; de fapt, aceasta se explică prin reproducerea lectiunii din OSTR. (Bmw noa8 ane), în timp ce în text este preluată cea din 
Ms.45; cf. post meridiem (VULG.). 

?Vezi descrierea manuscrisului la Strempel (1987, p. 438—439). 


“Întrucît textul tradus de Milescu nu s-a păstrat, utilizăm pentru comparaţie versiunea revizuită a acestuia din Ms.45. 

le clasifica astfel: „a) les unes sont des explications de mots et doivent appartenir en propre au traducteur 
roumain; b) d'autres sont destinées à faire connaitre ou à expliquer des mots hébreux; c) quelques-unes 
enfin sont de véritables commentaires du texte”. Potrivit lui Tepelea (1963, p. 281-282), in Noul Testa- 
ment de la Bálgrad (1648), „glosele” de pe marginea textului aduc informaţii privind sursele utilizate de 
traducători si nivelul pregătirii lor cărturărești; ele sint importante pentru datarea pătrunderii în limbă 
a unor neologisme, precum și pentru determinarea poziţiei unor termeni în limba română la momentul 
efectuării traducerii. Glosele marginale din prima traducere integrală a Noului Testament în limba română 
au fost studiate din perspectiva sinonimiei și a seriilor sinonimice de Şesan (2002, p. 59). O sistematizare 
a gloselor din Biblia lui Samuil Micu (1795) se găseşte la Catană-Spenchiu (2013). Întrucît notele sînt o 
componentă importantă a textelor din perioada veche a scrisului românesc, ele au generat o literatură de 
specialitate bogată (vezi Gafton, 2012, p. 329, nota 282; Soare, 2015, p. 3, nota 4; Merlo, 2018, p. 658). 

Elaboratá pe baza unui inventar bogat de exemple selectate din textele biblice románesti ale secolului 
al XVI-lea si întemeiată pe principiul „înţelegerii depline a textului” în limba ţintă, tipologia propusă de 
Gafton (2005, p. 196-268) contine două tipuri de „glose”, după funcţiile pe care le au în text: a) glose 
referitoare la forma textului (trimiteri biblice, indicaţii tipiconale, trimiteri la izvoare, sume); b) glose 
referitoare la conţinutul textului (fragmente de text omise, variante de traducere, sinonime, dezambigu- 
izări prin trimiteri la persoana/ locul la care se face referire în text, explicaţii ale unor fragmente scurte, 
restrîngerea unor sensuri sau lărgirea lor etc.). 

Despre notele marginale din primele traduceri româneşti ale Vechiului Testament a vorbit N. A. Ursu, 
care le-a luat în discuţie în argumentarea paternităţii lui Dosoftei asupra reviziei traducerii Vechiului 
Testament efectuate de Milescu (Ursu, 2003, p. 443—445) si a paternităţii lui Daniil Panoneanul asupra 
traducerii păstrate în Ms.4389 (Ursu, 2003, p. 91-96). Într-o încercare de sistematizare a gloselor din 
Ms.45, Gînsac (2013) identifică: note privind morfologia textului si note lexicale (explicaţii ale termino- 
logiei folosire; explicaţii ale calcurilor din text; sinonime care rezolvă diferenţele de ordin diatopic dintre 
traducere și revizie; sinonime care oferă variante de traducere sau sînt mai adecvate sensului din original). 
O încercare de tipologizare a notelor din două cărți biblice din Ms.45 se găsește la Ungureanu (2015); fără 
a fi clasificate, glosele marginale din acest manuscris au fost explicate în MILESCU. De asemenea, Ginsac 
(2012b) discută câteva dintre glosele referitoare la numele proprii din cele două manuscrise. 

Ceea ce uimeste în privinţa notelor marginale din primele traduceri integrale românești ale Vechiului 
Testament este caracterul lor sistematic, programatic, impresie la care contribuie, pe de o parte, un sistem 
coerent de marcare a diverselor tipuri de note si, pe de altă parte, explicitarea acestuia în prefetele celor 
două manuscrise. Comparatia dintre cele două indică atît locurile comune, cît si particularitátile fiecá- 
rui text. Astfel, o parte dintre notele din Ms.45 privesc diferenţele dintre izvoarele grecești utilizate de 
traducător şi, respectiv, de revizor sau corectarea unor erori de traducere sau copiere; de cealaltă parte, 
traducătorul textului din Ms.4389 consemnează marginal diferenţele dintre izvoarele utilizate sau, cle- 
ric fiind (Cândea, 1979, p. 129), atrage atenţia asupra semnificatiilor morale ale unor pasaje biblice. În 
privința glosării numelor proprii, Gînsac (2012a, p. 225-226) constată, de asemenea, cîteva diferente 
între cele două manuscrise: „din perspectiva glosării numelor proprii, spre deosebire de Ms.45, care se 
caracterizează printr-un literalism extrem faţă de textul Septuagintei, fapt indicat de prezenţa emendărilor 
aproape exclusiv de tip formal la care sînt supuse numele proprii glosate, Ms.4389 compilează sursele, fapt 
vizibil reflectat de prezenţa marginală a unor traduceri preluate din alte surse și de frecventele substituiri 
ale numelor proprii din text prin nume existente în limba română la momentul efectuării traducerii”. 

O parte destul de importantă a gloselor marginale din cele două manuscrise biblice sînt referiri de 
diverse tipuri la numele proprii din text. Transpunerea numelor biblice din greacă sau slavonă în limba 
română a fost o operaţie dificilă. În privința Sepzuagintei, traducătorii s-au confruntat cu numeroasele 
inconsecvente (în versiunile folosite de traducătorii / revizorii români) privind încorporarea în flexiunea 
greacă a numelor proprii semitice, actualizările culturale ale unor nume proprii sau traducerea formelor 
descriptive. Acestor dificultăţi li se adaugă si faptul că, fiind transpuse pentru prima dată în limba română, 
numele biblice au pus traducătorilor diferite probleme de adaptare grafică (transcriere şi transliterare), 

morfologică (flexiune) si semantică în limba română (vezi Ana-Maria Gînsac, în MILESCU, p. CCXCI- 
CCCXXV). Pornind de la aceste premise, ne propunem să urmărim specificul problemelor legate de pre- 
luarea și adaptarea în limba română a numelor proprii biblice pe baza tratamentului acestora în notele 
marginale din Ms.4389 si să clarificăm, în măsura posibilului, pe baza informaţiilor obţinute, unele aspecte 
legate de felul în care traducătorul se raportează la surse. 


1.3. Notele marginale din Ms.4389 

În general, notele marginale sint rezultatul unor confruntări: între limbi diferite, între izvoare diferite, 
între variante dialectale diferite, între dialect si variantă supraregională etc., în funcţie de tipul textului, de 
eruditia traducătorului, de scopul traducerii şi de publicul ţintă. În prefata Ms.4389, traducătorul insistă 
asupra motivelor care l-au determinat să întreprindă o traducere a Vechiului Testament (lipsa acestui text 
în limba română, spre deosebire de alte culturi; necesitatea unei versiuni românești; lipsurile traducerii lui 
Milescu) si asupra izvoarelor utilizate. Folosirea mai multor izvoare este explicată prin dorința de a oferi un 
text cît mai inteligibil; este metoda pe care o găsește traducătorul pentru a depăși faptul că nu stăpînește 
desávirgit vreuna dintre limbile de cultură; o idee asemănătoare se întâlneşte şi în prefata la Îndreprarea 
legii, cu o formulare similară; vezi Ursu (2003, p. 128). Pare că traducatorul își dorește, de asemenea, 
modernizarea textului biblic utilizat în mod tradiţional (după tradiţia slavonă), pe de o parte, întrucît 
adoptă tehnica izvoarelor paralele, și, pe de alta, pentru că adoptă procedeul notării marginale a versetelor 
şi a trimiterilor biblice: „văzînd cum că alte limbi toate de la o vreame încoace scriu cartea legii vechi 
noao cu stihuri pre margine, pentr-aceaea si noi toată cartea aceasta o am scris cu stihuri la toate capetele, 
şi cuvintele care sînt și intr-alt loc grăite semnate iarăși la margine, precum iaste la latini, pentru aflarea 
mai lesne a fiecărui lucru şi cuvînt” (Cuvínt înainte cătră cetitor, f. 1"). În orice caz, scopul este acela de 
a obţine un text functional, coerent, adaptat la nevoile utilizatorului. Iar secvențele care i se par acestuia 
din urmă lipsite de coerenţă sau, mai degrabă, în dezacord cu aspectul tradiţional al textului trebuie puse, 
spune traducătorul, în primul rînd pe seama izvoarelor: „Deci, o, iubite cetitoriu, cetind cartea aceasta, si 
ce vei afla într-însa nu bine tălmăcit după pricepinta ta [s.n.], să nu dáfaimi îndată si numaidecít pînă nu 
vei alătura izvoadele cîte treale de pre care am izvodit noi și am prepus, adecă cel slovenesc și cel lătinesc și 
cel ellinesc, de pre care au fost prepus cel mai denainte rumânesc” (;bid.). 

La fel ca in Ms.45, în Ms.4389 se foloseşte un sistem coerent de marcare a diferitelor tipuri de note 
marginale. Astfel, trimiterile biblice sînt semnalate printr-o linie oblică între două puncte; observaţiile 
marginale personale sînt încadrare, de regulă, între acolade; cuvintele sau sintagmele glosate sint marcate, 
atât în varianta textuală, cît si în cea marginală, prin: a) ,sile" [] si alte semne: [1], [+]; b) sintagme care 
explicitează sursele utilizate: o Aar. sau ov narn”. („în sursa latinească”), e cad. À rpe. („în sursa 
slavoneascá si în cea grecească”), oV caaB. („în sursa slavonească”). Ursu (2003, p. 32-33) consideră că 
cele mai multe note sînt scrise de la început, cînd textul traducerii a fost copiat de pe ciorne în actualul 
manuscris, „elegant caligrafiar”. Altele, cu o grafie mai liberă, care rezumă unele pasaje din text, au fost 
adăugate, probabil, ulterior, de aceeași mînă. 


Semnificaţia „silelor” (~), asa cum sînt numite aceste semne in Ms.45, este descifrată în acest 
manuscris, în Cuvintu înnainte cătră cititori (ele sint o contribuţie a revizorului): „Iar unde vei 
vedea acesta ~“ deasupra unui cuvînt, cîte vor fi inláuntru si afară silele aceastea, acela sau e 
cuvînt de îndoire, de zice sau aga, sau aga, sau el s-au aflat într-un izvod într-un chip, si intr-alt 
izvod intr-alt chip si fără bănuială sint aşa” (4577). Însă utilizarea silelor nu este specifică numai 
manuscriselor în discuţie; ele apar, cu aceeaşi funcţie de consemnare a variantelor, si în alte texte 
din epocă, de exemplu, în lexicoanele slavo-române redactate în Muntenia, în a doua jumătate 
a secolului al XVII-lea. În prefata Ms.4389, sistemul de semnalare a notatiilor marginale este 
partial explicitat; explicaţiile se referă la introducerea versetelor și la trimiterile marginale, făcute 
după model latin (Cvînz înainte cátrá cetitor, 1”). 


Dintre semnele care marchează diferitele tipuri de note marginale în Ms.4389, unele sînt specializate (cele 
care indică trimiterile biblice, comentariile sintetice); săgețile si silele sint folosite alternativ pentru a indica 

fie confruntarea dintre diferitele izvoare, fie pe cea dintre dialecte sau idiomuri (de exemplu, cu scopul de 
a propune varianta și pentru dășărturi, pentru a nota sensul “parte a abdomenului la animale, la Lev, 3, 4 
se foloseşte o săgeată, dar mai jos, la 3, 10, aceeaşi operațiune este marcată prin sile). 

Referitor la conţinutul notatiilor marginale din Ms.4389, Andriescu (1988, p. 16-17) remarca faptul 
că acestea sînt, de regulă, sinonime româneşti pentru cuvintele din text sau variante sugerate de compararea 
surselor utilizate și răspund intenţiei autorului de a îi înlesni cititorului înțelegerea textului, dar, am adăuga 
noi, a textului biblic înțeles ca sistem complex, ca juxtapunere de variante si nu ca text individual. Modul 
utilizării lor reflectă două tendinţe ale traducătorului: pe de o parte, acesta conservă tradiţia sursei în text, 
inovind pe margine, iar, pe de altă parte, inovează direct în text, elementul traditional, „devenit explicaţie”, 
fiind notat marginal. 


2. Numele proprii în notele marginale din Ms.4389 


Raportat la subclasele onomastice, majoritatea numelor proprii notate pe margine in M$.4389 sînt topo- 
nime, la care se adaugă uneori derivatele lor etnonimice; un procent mai mic îl reprezintă notele referi- 
toare la antroponime, astronime si crononime. Potrivit rolului lor, raportat la varianta textuală, notele 
marginale care conţin nume proprii pot fi clasificate astfel: emendări ale variantei textuale în consens cu 
sursa principală; adnotări aduse variantei textuale în consens cu o sursă secundară; emendări ale variantei 
textuale în raport cu norma lingvistică; adnotări explicative ale variantei textuale în raport cu sistemul 
denominativ al limbii române; clarificarea variantei textuale prin comentarii marginale cu caracter enci- 


clopedic. 


2.1. Emendări ale variantei textuale în consens cu sursa principală (OSTR.) 


Acest tip de note se referă la reluarea totală sau parţială, pe margine, a unor nume ilizibile în text, prin: (a) 
corectarea numelui modificat în text pînă la ilizibilitate prin reluarea sa integrală pe margine; (b) corectarea 
numelui propriu din text prin reluarea, pe margine, a literelor sau a silabelor scrise greșit în text: 


(a) 


Verset Varianta textuală Varianta marginală 
lParal, 8,2 Naguil Naguil 
lParal 27,20 Ozai Ozai 
(5) i 
Is.Nav, 15,7 „împotriva apropierii Domnului” D, cf. omu" (OSTR.) 
2Ezdr, 8, 42 Seméia Corecteazá litera m, scrisă defectuos in 


text (cf. Ms.Á5 Sameaas, OSTR. OmEia, 
VULG. Semei); marcat cu săgeată. 


2.2. Adnotări aduse variantei textuale în consens cu o sursă secundară (VULG. sau Ms.4S) 


Aceste note sînt cele mai numeroase și sînt rezultatul confruntării dintre izvoarele folosite în traducere. 
Această inventariere a variantelor de către traducător se explică prin grija acestuia de a oferi un text cît mai 
complet, ireproşabil, în acord cu toate sursele sale (adică în acord cu toate versiunile textului biblic din 
limbile de cultură; vezi supra). În unele cazuri, adnotarea marginală prin raportare la o sursă secundară 
poate avea rol explicativ. Astfel, dacă sursa principală conţine un nume opac, redat ca atare în text, nota 
marginală reproduce o variantă denominativă dintr-o sursă secundară (VULG. sau Ms.45) realizată printr- 
un nume transparent, transpus în română prin traducere. În alte cazuri, variantele denominative notate 
marginal, deși tot opace, erau, poate, mai cunoscute (în virtutea tradiţiei) decît cele din text, iar notele au, 
deci, tot rol explicativ. 

2.2.1. Pe de o parte, există adnotări cu menţionarea explicită (pentru sistemul de marcare a notelor, vezi 


supra) a sursei de unde este preluată varianta din notă: (a) varianta este un nume transparent; (b) varianta 


este un nume opac: 


(1) Amos, 9,7 


(2) 3Reg, 9,13 


(3) 1ez,25,13 


(4) 3Reg, 4,9 


(S) 2Paral, 36,20 


(6) Neem, 4,2 
(7) 154,23,12 
(8) IMac, 14,27 


(9) 2Mac, 6,1 


(10) 2Mac, 6,2 


(11) IMac, 12,7 
(c£. 12, 20) 


Vothra, cf. B&gpa (OsTR.) 


„pămîntul Havilulur", cf. xag 
(OSTR.), „Terram chabul" (vur.) 
„vor cădea goniti de la Iheman”, 
cf. &emám (OSTR.), MS.45 


„feciorul /ui Dacar”, cf. Nm Aakap 
(osTR.), „fiiul Zui Dacar” (Ms.45) 
„împăratul mideanilor”, cf. 
muâckare (OSTR.), midilor 
(Ms.45) 

„putearea lui Sozoron", cf. 
comópo" (OsTR.), MS.45 

„fata Sionului”, cf. ciéna (OsTR.), 
MS.45 

Asaramel, cf. Asaramel (VULG.), 
Saramel (Ms.45) 

„un bátrin oarecarele athinean”, cf. 
âguneenuna (OSTR.), athineu 
(Ms.45) 

„Diia şi Olimbiia", cf. Aia f 
SAummbElio (OSTR.), „Dia 
cerescului” (Ms.45) 

„au fost trimease cărţi... de Dârie”, 
cf. W Aâpia (OSTR.), „de la Dárie" 
(Ms.45) 


of rpe. Groapă, cf. Ms.45; BiSpov 
(SEPT.), Éó3poc groapă MURAOKA, s.j. 
eX aaT. Cyrene [scris cu caractere 
latinesti] 

of rpef. hotarului, cf. Hotar (MS.45), 
ópiov (SEPT.) 

oÇ aam. Austru, ct. „faciam eam 
desertam ab Austro”; 


ox aaTW". Vendacar, ct. Bendecar 

ox aa”. persilor, cf. „rex Persarum" 

ox aa”. samariteanilor, cf. 
Samaritanorum 

eX aa”. Sidónului, ct. „filia Sidonis" 

ot caa". Ierusalim, cf. iepcahme (OSTR.) 


ox aa". Antiohiid, cf. „rex senem 
quemdam Antiochenum” 


eX aa”. Iovis [scris cu caractere latinești], 
cf. „Iovis Olimpii” 


o aa”. Arie, cf. „ab Ario” (vura.1592, 
1603, 1645), dar „a Dario” (vuLG.1565, 
1587). 


2.2.2. Pe de altă parte, există adnotări fără menţionarea explicită a sursei de unde a fost preluată varianta 


din nota marginală: (a) varianta este un nume propriu transparent; (b) varianta este un nume propriu 


opac: 


(a) 
(1) 1Reg, 12, 10 


(2) Zah, 14,4 


(3) Is.Nav, 13,21 


„am slujit... lui Astaroth”, cf. 
âcmapógom™h (OSTR.), Astaroth 
(vuLc.) 

„Muntele Eleónului”, cf. 
Enediicmeu (OSTR.), „măgura 
Eleon", cu glosa maslinilor (Ms.45) 
„toate cetățile Misórului”, cf. 
TpâAbI MUCSpoRbI (OSTR.), [ui 
Misor (Ms.45) 


Desisurilor, cf. „şi am slujit... Desisurilor" 
(Ms.45), 7oig dAcsetv „pădurilor” (SEPT.) 


Măslinilor, cf. tò öpoç Tv hará 
(sEPT.), „Mons olivarum" (vuLG.) 


Câmpurilor, cf. „arbes campestres” 
(vuLG.) 

(4) LReg,9, 12-13 
şu. 

(5) La, 19,18 

(6) La,18,1 

(7) 1ez, 30, 14 si 
16 

(8) 1ez, 30, 17 


(9) Dan,10,4 


(10) Naum, 3, 9 


(11) 1Para/, 2, 9 


„în Vâma”, cf. am Bamt (OSTR.), 
(Ms.45) 

„cetatea Asedecului”, cf. Àc€Aeck 
(OSTR.), „cetate Asedec” (Ms.45) 


„de ceaea parte de Marea Miret”, 
cf. pkkÀ wvphcku (OSTR.) 
„cetatea Diósului", cf. anôck 
rpáa'k (OsTR.), Diospólis (Ms.45) 
„Tinerii Cetății Soarelui”, cf. 
COANBUA rpáAaa (OSTR.), MS.45 
„riul cel mare care iaste Edechélul, 
cf. éAekéah (OSTR.), Dechel 
(Ms.45) 

Fúdul, cf. ȘBam (osrR.), Fud 
(Ms.45) 

Oáram, scris ápa“, cf. Gâpâmn 
(osTR.) 


Înălţime, cf. excelso (VULG.) 


Soarelui, cf. „Civitas solis" (vurG.); 


Ethiópiei, cf. ,riurile Etbíopíei" (Ms.45), 
„trans flumina Ætiopie” (vur.) 


Iliopolii, cf. „Juvenes Heliopoleos" 
(vuLG.) 


Africa, cf. Aphrica (VULG.) 


marginal, marcatá in text prin semnul 
[/] deasupra lui w si [+] deasupra 


primului a, corectura 4, cf. ó dpdu 
(sEPT.), Aram (Ms.45) 
(12) 1Para/, 2, 10 Gápa" marginal, marcatá in text prin semnul 
[/] deasupra slovei w si [+] deasupra 
primului a, corectura 4, cf. âpâm 


(OSTR.), 6 dpdy (SEPT.), Aram (Ms.45). 


Se observă că lectiunea din text corespunde cel mai adesea sursei slavonesti (OSTR.) şi MS.45, iar adnotările 
marginale au fost preluate din Vulgata. Permutarea între text și glose este destul de frecventă în Ms.4389. 
Dacă în text este adoptată varianta de traducere din Vulgata, în nota marginalá este consemnată varianta 
din versiunea slavonească, sau invers, de exemplu: 


lez, 20, 46 „dumbrava cea mai mare Agheva”, despre miazăzi, cf. ad meridiani (VULG.) 
cf. ârega (OSTR.) 
lez, 20, 47 „dumbrăvii de la amiazázi, cf. Aghevei, cf. Apă arégogt (OSTR.). 


„saltui meridiano” (vur.) 


Un exemplu care scoate în evidenţă emendarea sursei principale cerută de însăși inconsecventa acesteia 
este cel al numelui Oaram (2.2.2., b, 11-12). În exemplul (11), acesta este transliterat în text după sursa 
slavonească si corectat marginal după cea grecească si după Ms.45. În exemplul (12), forma numelui din 
text nu mai reflectă sursa principală (OSTR. âpâm), ci se explică prin preluarea automată a formei din 
versetul anterior; este corectată marginal, în conformitate cu toate cele trei izvoare. 

Uneori, numele din nota marginalá reproduce o precizare existentă chiar in OSTR. Este cazul de la 
Lev, 18, 21 (cf. si Lev, 20, 2 şi 3): „Şi den sáminta ta să nu dai să slujască domnului Idolului şi să nu apurci 
numele celui sfânt”; nota marginalá este marcată cu patru săgeți orientate în jos: lui Molob, cf. knas 
(ñaoa8), marginal weaex8 (OSTR.), şi „ut consecretur idolo Moloh” (vurG.). 

Nota marginală poate reproduce însă si o greşeală, prin preluarea unei variante eronate dintr-o sursă 
avută la îndemînă. De exemplu, numele Galatia (Mac, 8, 2: „Şi auzi de războaiele lor si de bárbátiia cea 
bună care au făcut în Galátia"), adaptare a sursei slavonesti (raaámey) sau latinești (Galatia), este glosat 
marginal prin Franța, probabil după modelul Ms.45, în care voc yaAdzauc (SEPT.) este echivalat, „pe baza 

rationamentului galatean = (gal) = frantoz" (Cândea, 1979, p. 222-223), prin franfozi: „Şi au povestit lui 
războaiele lor si vitejiile carele au făcut întru franfozi". 

În cazul de mai jos, în mod straniu, deşi VULG. contine un nume transparent, acesta nu este preluat de 
traducător, în notă, prin traducere, ci este reprodus cu alfabet latin: 


Dan, 11, 16 „va sta pre pămînt Gaver”, cf. inclita, netradus si notat cu alfabet latin, 
raBeliph (OSTR.), Savir (Ms.45), după „terra inclyta” (vuLG.), cf. inclitus 
vo vabeip (SEPT.) “vestit, renumit, slávit: 


În contextul următor, varianta din sursa secundară este preluată ca notă explicativă: „Iar aceştia-s feciorii 
lui Sevegon: Aié si Onan; acesta Onan iaste care l-au aflat Tamin în pustie, cînd păştea boii tátine-sáu, 
lui Sevegon" (Fac, 36, 24); cuvîntul Tamin este glosat marginal (prin trei săgeți orientate cu vîrful în jos): 
„lamin se intealege «ape calde»”, cf. VULG. aquas calidas. Deşi editorii seriei MLD au interpretat aici 
textul, transcriind numele cu iniţială minusculă, este clar că traducătorul textului din «5.4389 a interpretat 
cuvîntul ca pe un nume propriu, de vreme ce este scris cu majusculă, lectiune care era întărită si de cea 
din MS.45: „acesta iaste Onan, carele au aflat pre Iamin întru pustiiu” (cf. SEPT. öç epe 70 iauz/v). O 
situaţie similară se intilneste la 1Para/, 22, 9: „se va chiema numele lui Solomon”; antroponimul din text 
este explicat marginal (Solomon se inteleage împăcare”), iar explicaţia este sugerată de varianta din VULG. 
(„pacificus vocabitur"). 

Sintagma acei de alt neam, din exemplele de mai jos, constituie traducerea termenului nnonaemenb Hu 
“de alt neam, străin din OSTR.: 


1 Reg, 6, 10 acei de alt neam, cf. filistimleanii, cf. cei striini de feal (ws.A5) 
linorinewénnuni (OSTR.) 

Aud, 19 filistimleanilor, c£. Philisthim celor de alt neam, cf. ŬNonaemeÑnuKkn 
(vuLG.) (OSTR.), cei de alt feal (Ms.45) 

lez, 25, 15 cei de alt neam, cf. palestineanii, cf. Palesthini (VULG.) 
linorinewénnunui (OSTR.) 

lez, 25, 16 celor de alt neam, cf. palistini, cf. Palesthinos (VULG.) 
ÅNONAEMEÑNMKH (OSTR.) 

Fac, 26, 14 filistimleanii, cf. þuancTúmoge palestineanii, cf. Palesthini (VULG.). 
(osTR.) 


Glosarea filistimleanii trimite la pasaje anterioare din text, unde etnonimul există ca atare (Jud, 14, 4; LReg, 
6, 17 etc.); nota palestineanii este preluată după VULG.. 


2.3. Emendări ale variantei textuale în raport cu norma lingvistică 


Astfel de note sînt rezultatul confruntării între norme lingvistice, consemnînd variante morfologice sau 
lexicale. Cele mai multe dintre ele se referă la articularea numelor proprii. În acord cu norma textului, în 
care predomină formele de genitiv-dativ cu articolul enclitic ale numelor de genul masculin terminate în 
-a la nominativ-acuzativ (Sisara, Iuda), pe marginea textului sînt emendate formele cu articol de genitiv- 
dativ antepus din text: 


Jud, 5, 30 „prada /ui Sisar” Sisárei, cf. MS.45 
2Paral, 25,12 „feciorii lui Iúda” Iúdei, cf. MS.45. 


De altfel, cu foarte puține excepții, în text si în comentariile exegetice de pe marginea lui este înregis- 
trat cu preponderență uzul cu articol postpus la genitiv-dativ, de exemplu: „ieși stricáciune pre fruntea 
Oziei împărat” (2Paral, 26, 19), „trimease Senaherim să impute Ezéchiei” (2Paral, 32, 9), „Cartea 2 iar 
a vrájmasilor Iude?” (lEzdr, 4, 12), „Rugăciunea Ezechiei pentru cartea lui Senaherim" (Isa, 37, 16). În 

urma unor corecturi în text, apar si forme hibride de tipul „feciorii /u Ide?" (Dan, 1, 6). Raportat la 
surse, formele Sisárei şi Iúdei ar fi putut fi preluate gi din Ms.45, în care, deși predomină, formele cu articol 
postpus alternează cu cele cu articol antepus; vezi si discuţia despre genitivul unor nume proprii masculine 
la Arvinte (1994, p. 7; 1991, p. 17), Ana-Maria Gînsac (MILESCU, p. CCCX). 

În cazul numelui mixt din Num, 32, 41 („Şi mearse Iair, feciorul Manásiei, si luoá hodăile lor si 
le puse numele: Hodáile lui Iair”), traducătorul preia echivalarea din Ms.45 (odaile lui Iair, cf. SEPT. 
&natü)etc i&etp; črauuç este folosit cu sensul ‘cartier general temporar, cf. MURAOKA, sV., dar are și sensul 
general ‘casă la ţară”), dar cu fonetism regional: bodZile (pentru localizarea protezei lui P, vezi Ghetie, 
1978, p. 157-158). Varianta propusă marginal, satele, pe de o parte, corespunde lectiunii din OSTR. (céaa 
Hâ€poBa) si, pe de altă parte, are avantajul cá este mai puţin marcată dialectal. 


2.4. Adnotári explicative ale variantei textuale în raport cu sistemul denominativ al limbii române 


Corespondentul românesc din epocă al unor toponime biblice este consemnat uneori în nota marginală, 
chiar si în cazurile în care nu corespunde formal niciuneia dintre surse, probabil pentru facilitarea intele- 
gerii textului (E/lada — Grecimea sau Tara Grecească, Tara Ethiopiei — Tara Harăpească”, persi — cazilbaşi, 
iudei — ovrei). Mai mult decît Milescu, traducătorul textului din Ms.4389 pare să aibă mereu în vedere 
cititorul (vezi si notele care îi sînt direct adresate) si înțelegerea corectă a textului de către acesta. În acest 
scop, unele nume de ţări si de popoare din text sînt glosate pe margine printr-un echivalent cunoscut la 
acea vreme în limba română: 


1Mac, 6, 5; Persida, cf. ww nepcáAS (OSTR.), Tara Cazilbășască 

2Mac, 9,1 in Perside (vuLG.), la Persida 
(Ms.45) 

lez, 38,5 persii, cf. Perse (VULG.), perse cazilbaşii, din tc. kyzyl-bas “cap roşu 
(osTR.), Persi (Ms.Á5) (DLR, s.v.) 

LMac, 5,53 „Ţara Iúdeť, cf. ema o ANNS ovreiască 


(OSTR.), „terram Iudam” 
(vuLG.), Iúdei (Ms.45) 


Iez, 27, 13 Elláda, cf. énÁAA Grecimea, ct. Tara Grecească (Ms.45), 
Grecia (vULG.) 
Deut, 2,8 „calea Arádului^, cf. apa^ekaro Harăpească, cf. „calea Arapcă” (Ms.45), 
(osTR.) dar „via campestrem” (VULG.) 
Fac, 2, 13 „ara Ethioptei”, cf. séma Harápeascá. 


€suSnnck8 (OSTR.), „terram 
"Ethiopie" (vuLG.), Ethioptei 
(Ms.45) 


Alte nume de ţări si de popoare din notele marginale sînt glosate potrivit surselor: „Țara Jidozească” (Mac, 
11, 28), glosat Iúdei, după ieqA€ie (OsTR.), Iudeam (vuLc.); „țări ale Iádei" (Isa, 36, 1), tradus după 
„Civitates Iuda” (vurG.), glosat jidovesti după snAónckn (OSTR.); „laturile jidovésti” (1Reg, 30, 14), glosar 
Idei după t9țA€nekia (OSTR.) si Iudam (VULG.); Spániia (ez, 30, 5), redat probabil după Ms.45 (spazi), 
a fost glosat Aráviia, după âpagia (OsTR.); „domnul e//ipesc” (Dan, 10, 20), după ênanneri (OSTR.), a fost 
glosat prin adjectivul grecesc, după „princeps Grecorum" (vuLG.) sau grecilor (Ms.45); ;Iharac, împăratul 
murseanilor" (Isa, 37, 9), transpus după miiperm (OSTR.), a fost glosat prin etnonimul ezbiopilor, după 
MS.Á5 (ethiopilor) şi VULG. (;Iharaca rege Æthiopiæ”). Ca practică specifică Ms.4389, numele proprii din 
glose sînt preluate uneori în text fără a fi menţionată, pe margine, varianta din sursa principală: caz£/basi 
pentru persi (Ier, 25, 24; Tez, 30, 5), jidovi si ovrei (învechit şi regional) pentru iudei (DLR, s.v.). Înlocuirea 


?Despre denumirile alcătuite din zară și un determinant adjectival format de la numele poporului care locuiește acea țară, 
vezi Arvinte (2008, p. 105-108). 

unui toponim atrage după sine substituirea etnonimului derivat de la toponim; astfel, Elada si elin sint 
glosate Grecime şi grec, iar Persida şi persii sînt glosate Tara Cazibășască şi cazilbaşi. 

O explicitare prin echivalare cu un termen autohton a numelui din text o reprezintă nota marginală 
de la 3Reg, 8, 2: „Şi se strînseră la împăratul Solomon tot národul lui Israil în luna lui zzbazz la praznic, 
că aceasta iaste luna a șaptea”, cf. aganna (OSTR.), Betbanim (vULG.), „întru luna thanin, întru praznic, 
aceasta iaste luna a opta" (Ms.45, printr-o preluare eronată a copistului, probabil, cf. SEPT. d3«vefy); în 
notă, numele lunii este echivalat prin sepzevrie (pentru explicaţii referitoare la luna Athanin în calendarul 
ebraic, vezi SEPT.NEC, vol. 2, p. 477). 


2.5. Clarificarea variantei textuale prin comentarii marginale cu caracter enciclopedic 

Intilnit rar, acest tip de note marginale este destinat edificării cititorului asupra realitátilor culturale din 
textul sursă. În ediţiile moderne ale Bibliei, astfel de comentarii apar la subsolul paginii sau juxtapuse 
numelui din text; vezi, în acest sens, edițiile ANANIA și SEPT.NEC.: 


(1) Jud,3,8 „împăratul Mijlocului Ríului şi al Mijlocul Riurilor iaste între apa Tigrului 
Siriei”, cf. upio cVpckS E și a Efrathului; cheamă-se si Mesopo- 


memAop'uiie (OSTR.), „împăratul  zazpie, cf. „regis Mesopotamig” (VULG.) 
Mijlocul Ríului Siriei” (Ms.45) 
(2) 1&.Nav,18,28  „levusul,careaiaste Ierusalimul” Vezi cum era numele Ierusalimului întii. 


În unele situații (2), fără ca nota marginalá să constituie o explicaţie, traducătorul atrage atenția asupra 
unui aspect cultural pe care îl consideră important. Astfel de note nu sînt inspirate de sursele traducerii, 
iar modul formulării lor este asemănător cu cel din Îndreptarea legii, constituind un argument (după Ursu, 
2003, p. 91-96) al paternităţii lui Daniil Panoneanul asupra textului din Ms.4389. 


3. Concluzii 


Traducerile româneşti ale Bibliei din secolul al XVII-lea prezintă numeroase probleme în privinţa adaptării 
numelor proprii din textele sursă. Unele dintre acestea sînt rezolvate în text, altele pe marginea lui. În 
privința onomasticii biblice, notele marginale din 5.4389 privesc raportul textului cu sursa principală (în 
general, corectarea erorilor din text), cu sursele secundare (semnalarea unor realități denominative diferite 
de sursa principală) și cu norma lingvistică a textului tradus (adaptări morfologice sau lexicale, actualizări 
potrivit sistemului denominativ al limbii ţintă). Notele marginale din Ms.4389 rezultă cel mai adesea din 
confruntarea dintre izvoarele folosite în traducere, fie că sursa principală este reflectată de text, iar cele 
secundare de note (cel mai adesea), fie, dimpotrivă, că textul reproduce o sursă secundară (de regulă, în 
astfel de cazuri, este preferat Ms.45), iar notele, sursa principală (osTR.). 

Atunci cînd sursele exacte nu sînt menţionate, numele din notele marginale pot constitui argumente 
importante în identificarea lor. O dovadă în această privinţă este numele Arie, notat pe marginea textului 
din Ms.4389 în dreptul numelui Darie (1Mac, 12, 7; 12, 20). Comparind mai multe ediții ale Vulgatei de 
la Anvers (vurG.1565, vurG.1587, vurc.1592, vuLG.1603, vuLG.1645), considerate posibilele surse 
secundare ale acestui text, am observat că originalul utilizat în traducere nu este (numai) ediţia din 1565 a 
Vulgatei de la Anvers (cf. Cândea, 1979, p. 131; Andriescu, 1988, p. 14), care are peste tot numele Dario, 
ci poate fi (si) o ediţie de după 1590 (am consultat ediţiile din 1592, 1603, 1645), care contine numele 
Ario / Arius (vezi 2.2.1. b, 11). 

În privinţa numelor de ţări şi de popoare cu o utilizare frecventă (Ellada — Grecimea, Tara Greceascá, 
Tara Ethiopiei — Tara Harăpească, Persida — Tara Cazilbăşască, persi — cazílbasi, iudei — ovrei etc.), actua- 
lizarea, conform uzului din epocă, indică atenţia pe care o acorda traducătorul inteligibilitátii textului. 

Spre deosebire de Nicolae Milescu Spátarul, care urmează strict, pînă la literalism, izvorul principal, 
traducătorul textului din Ms.4389 are un stil de traducere orientat atît spre text (pentru a obţine o tradu- 
cere care să corespundă canoanelor, lucru demonstrat de utilizarea mai multor izvoare), cît şi spre cititor. 

Aceastá a doua tendintá este demonstratá de comentariile care íi atrag atentia cititorului asupra aspectelor 
considerate importante, de îndepărtarea (uneori) de litera textului, chiar de faptul că, acolo unde versiunea 
din MS.45 i se pare mai cursivă, nu ezită să o preia pe aceasta, chiar dacă în notă o menţionează și pe cea din 
izvorul principal. Desigur, variantele de traducere consemnate în note ar putea să susțină și afirmaţia din 
proimion referitoare la cunoașterea imperfectă a limbilor de cultură, dar credem că, mai degrabă, notele 
marginale reprezintă expresia dorinţei traducătorului de a obţine un text cît mai complet, dar în același 
timp canonic si inteligibil pentru cititor. 

